จับตา! CPF-GFPT บวกคึก! อานิสงส์ “มาเลเซีย” ห้ามส่งออกไก่ 1 มิ.ย.นี้
จับตา! CPF-GFPT บวกคึก! อานิสงส์ “มาเลเซีย” ห้ามส่งออกไก่ เริ่ม 1 มิ.ย.นี้ โบรกเชียร์ซื้อ CPF เป้า 28 บาท GFPT เป้า 20 บาท
จับตา! CPF-GFPT บวกคึก! อานิสงส์ “มาเลเซีย” ห้ามส่งออกไก่ เริ่ม 1 มิ.ย.นี้ โบรกเชียร์ซื้อ CPF เป้า 28 บาท GFPT เป้า 20 บาท
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้(25พ.ค.2565) ว่า กลุ่มส่งออกไก่ มีมุมมองเชิงบวกทางจิตวิทยาจากข่าวมาเลเซียห้ามส่งออกไก่ตั้งแต่ 1 มิ.ย.2565 จนกว่าสถานการณ์ราคาในมาเลเซียจะดีขึ้น คาดเป็นโอกาสที่ไทยจะส่งออกไก่ไปมาเลเซียและประเทศลูกค้าส่งออกของมาเลเซียได้แก่ สิงคโปร์ ฮ่องกง บรูไน ซึ่งสิงคโปร์เป็นลูกค้าอันดับ 5 ของไก่แปรรูปของไทย และมาเลเซียเป็นลูกค้าอันดับ 3 ของไก่สดของไทย
โดยมาเลเซีย และสิงคโปร์เป็นลูกค้าเดิมของ GFPT/McKey อยู่แล้ว จึงคาดจะมียอดส่งออกเพิ่มขึ้น ส่วน CPF มีฐานการผลิตในมาเลเซียคาดได้รับประโยชน์จากราคาไก่ที่เพิ่มขึ้น และมีโอกาสส่งออกไก่จากไทยไปสิงคโปร์ และฮ่องกงด้วย
ทั้งนี้คงแนะนำซื้อบริษัท จีเอฟพีที จำกัด (มหาชน) หรือ GFPT ราคาเป้าหมาย 20 บาท และซื้อเก็งกำไร บริษัท เจริญโภคภัณฑ์อาหาร จำกัด (มหาชน) หรือ CPF ราคาเป้าหมาย 28 บาท